ರಾಯಲ್ ಎನ್‍ಫೀಲ್ಡ್ ನಲ್ಲಿ ದರ್ಶನ್ ಜಾಲಿ ರೈಡ್

ಬೆಂಗಳೂರು: ಇತ್ತೀಚೆಗೆ ನಟರೆಲ್ಲರೂ ತನ್ನ ಸಿನಿಮಾ ಶೂಟಿಂಗ್ ಬ್ಯುಸಿಯಾಗಿದ್ದರೂ ಕುಟುಂಬದ ಜೊತೆ ಸಮಯ ಕಳೆಯುತ್ತಿದ್ದಾರೆ. ಹಾಗೆಯೇ ಬಿಡುವು ಮಾಡಿಕೊಂಡು ಕಾರು ಮತ್ತು ಬೈಕ್ ರೈಡ್ ಮಾಡುತ್ತಿದ್ದಾರೆ.

ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಈಗ ರಾಯಲ್ ಎನ್‍ಫೀಲ್ಡ್ ಬೈಕಿನಲ್ಲಿ ನೈಟ್ ಜಾಲಿ ರೈಡ್ ಮಾಡಿದ್ದಾರೆ. ಅಸಲಿಗೆ ಆ ಬೈಕ್ ದರ್ಶನ್ ಖರೀದಿಸಿಲ್ಲ. ಹಿರಿಯ ಖಳನಟ ಕೀರ್ತಿ ರಾಜ್ ಅವರ ಮಗ ನಟ ಧರ್ಮ ಕೀರ್ತಿರಾಜ್ ಖರೀದಿಸಿದ್ದ ರಾಯಲ್ ಎನ್‍ಫೀಲ್ಡ್ ಬುಲೆಟ್‍ನಲ್ಲಿ ದರ್ಶನ್ ಸವಾರಿ ಮಾಡಿದ್ದಾರೆ. ಇದನ್ನೂ ಓದಿ:   ಹೊಸ ಬೈಕ್ ನಲ್ಲಿ ರಾತ್ರಿ ವೇಳೆ ಕಿಚ್ಚನ ಜಾಲಿರೈಡ್! – ವಿಡಿಯೋ ನೋಡಿ

ಸೋಮವಾರ ರಾತ್ರಿ ದರ್ಶನ್ ಮೊದಲು ಆ ಬೈಕ್ ಓಡಿಸಿದ್ದಾರೆ. ನಂತರ ಅವರ ಜೊತೆ ಧರ್ಮ ಕೀರ್ತಿರಾಜ್ ಕೂಡ ಒಂದು ಜಾಲಿ ರೈಡ್ ಹೋಗಿದ್ದಾರೆ. ದರ್ಶನ್ ಕೂಡ ನೈಟ್ ಡ್ರೆಸ್ ಹಾಕಿಕೊಂಡು ರಾಯಲ್ ಎನ್‍ಫೀಲ್ದ್ ಬೈಕ್ ರೈಡ್ ಮಾಡಿದ್ದಾರೆ.

ದರ್ಶನ್ ರಾಯಲ್ ಬೈಕಿನಲ್ಲಿ ಒಂದು ರೌಂಡ್ ಓಡಾಡಿದ  ಅಪರೂಪದ ಕ್ಷಣಗಳಲ್ಲಿ ಕೀರ್ತಿರಾಜ್ ದರ್ಶನ್ ಜೊತೆ ಫೋಟೋವನ್ನು ಕ್ಲಿಕ್ಕಿಸಿಕೊಂಡಿದ್ದಾರೆ. ನಂತರ ಆ ಫೋಟೋವನ್ನು ತಮ್ಮ ಟ್ವಿಟ್ಟರ್ ನಲ್ಲಿ ಪೋಸ್ಟ್ ಮಾಡಿದ್ದಾರೆ. ಇದನ್ನೂ ಓದಿ: ದರ್ಶನ್ ಜೊತೆ ಫಿಲ್ಮ್ ಮಾಡಲು ನಾನು ರೆಡಿ: ಸುದೀಪ್

ದರ್ಶನ್ ಮತ್ತು ಕೀರ್ತಿರಾಜ್ ತುಂಬಾ ವರ್ಷಗಳಿಂದ ಸ್ನೇಹಿತರಾಗಿದ್ದು, ಧರ್ಮರಾಜ್ ದರ್ಶನ್ ಜೊತೆ ನವಗ್ರಹ ಸಿನಿಮಾದ ಮೂಲಕ ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದ್ದರು. ನಂತರ ಅನೇಕ ಸಿನಿಮಾಗಳಲ್ಲಿ ನಟರಾಗಿ ಅಭಿನಯಿಸಿದ್ದಾರೆ.